club47031643
Кажылага кижиге кандый ла тушташ тегин ӧтпӧй jат. Кандый ла тушташ-ол ары jанынаҥ  берилет. Кижиниҥ  кылыгын,бойын бойы оҥдозын, тӱзединзин, оҥдолзын, ачылзын, бийик кӧгӱстӱ, ачык-jарык, албатызын ӧрӧ тартсын, Кудайын сананзын деп берилет.
Кажы ла кижини Кудай jайаарда, ого ӧдӧтӧн jол берген. Jӱрӱмниҥ  jолын ол Кудайыла  кожо ӧдӧр учурлу. Jе Кижи деп бойын аданып jӱрген укмал Кудайынаҥ там ла ырап, азып-тозып база берет. Оны бурып аларга, Кудай ого кандый ла ченелтелер ийет. Алтай Кудайынан суранып, алканып, айдынып jӱрген кижиниҥ jолында буудактар астап, jӱрӱмниҥ  тӱс  jолына  чыгып  келет. Кудайын оҥдобой , ачынып, атыйланып, туштаган кӱчтерди jаҥыскандыра ӧдӧргӧ албаданып jӱрген кижи , там ла тӧмӧн тӱжӱп, Айлу-Кӱндӱ Алтайдаҥ  jоголып  та  калардаҥ айабас. Кажы ла кижиде Кудайына бойыныҥ  jолы. Кем де  оорып-шыралап келет. Кем де ачынып –кородонып келет. Кем де ойлу (духовность) кӧгӱстӱ, ак ару сагышту болзо, ада-ӧбӧкӧдӧҥ колбуулу болзо, jайаачызына баштандырып, jеҥил-тӱрген jедет.
("Амаду Алтай"-кемнен де камааны дьок газет. Текши дьайым улелет.)
мында дьарт бичип салган "амаду алтай"деп, газеттен алынган деп. автор кайдан да кочирбеген. бойы бичиген. плагиатом не занимаемся.